**Tiedote huoltajille 3.6.2020**

Koulutapaturmien korvaaminen koulussa, koulumatkalla ja koulun järjestämässä toiminnassa kuten luokkaretkillä ja leirikouluissa

Siilinjärven kunnalla on **vapaaehtoinen ryhmätapaturmavakuutus** 353-4625956-4**, työtapaturmavakuutus** 351-0940041-B sekä **vapaaehtoinen matkavakuutus** 353-4646592-T LähiTapiolasta.

**Vapaaehtoinen ryhmätapaturmavakuutus 353-4625956-4** kattaa koulutapaturmat, jotka ovat sattuneet:

* Opetussuunnitelmaan perustuvan koulun lukuvuosisuunnitelman mukaisessa toiminnassa kuten kouluajalla, koulumatkoilla, välitunneilla ja ruokatunneilla
* Koulun iltapäivätoiminnassa
* Yläkoulun (7-10 lk) taksvärkkipäivänä kotona ja koulussa
* Opetussuunnitelmaan perustuvan koulun lukuvuosisuunnitelman mukaisilla retkillä ja leirikouluissa kaikkialla maailmassa
* Etäopetuksessa sattuneet tapaturmat korvataan samoin perustein kuin ne korvattaisiin koulussa sattuneina.
* Tapaturmalla tarkoitetaan äkillistä tapahtumaa, joka johtuu ulkoisesta syystä ja aiheuttaa vakuutetulle ruumiinvamman hänen sitä tahtomatta

**Hoitokuluina korvataan ilman omavastuuta**

* Vamman tutkimus- ja hoitokulut. Ensisijaisesti on käytettävä julkista terveydenhuoltoa. Kunnan kanssa erikseen sovittaessa voidaan käyttää yksityistä terveydenhuoltoa.
* Reseptilääkkeet
* Tapaturmassa rikkoutuneet silmälasit, turvakypärä tai kuulolaite, mikäli vamma on vaatinut lääkärihoitoa. Korjaus tai jälleenhankinta on tehtävä kahden kuukauden kuluessa tapaturmasta. Korvauksia maksetaan enintään 500 euroa tapaturmaa ja rikkoutunutta välinettä kohden.
* Koulukyydit lääkärintodistuksella, jos ei voi vamman vuoksi kulkea kuten normaalisti
* Fysikaalisen hoidon kustannuksia, enintään 10 hoitokertaa
* Matkakulut korvattaviin hoitoihin ja tutkimuksiin
* Äkillisestä liikkeestä tai voimanponnistuksesta aiheutunut lihaksen tai jänteen venähdysvamma, jonka pääasiallisena syynä ei ole ollut vakuutetun sairaus tai ruumiinvika. Korvauksen edellytyksenä on, että lääkärinhoito aloitetaan 14 vuorokauden kuluessa vammautumisesta. Korvausta maksetaan enintään kuuden viikon ajalta venähdysvamman syntymisestä. Äkillisen liikkeen tai voimanponnistuksen aiheuttaman venähdysvamman hoitokuluina ei korvata magneettitutkimusta eikä leikkaustoimenpiteitä.
* Yllä mainittuja hoitokuluina korvattavia kuluja korvataan enintään 5 340 €
* Tapaturman aiheuttamasta pysyvästä haitasta enintään 12 814 €
* Tapaturman aiheuttamasta kuolemasta 3 204 €

**Muuta huomioitavaa:**

* Vakuutuksesta ei korvata rikkimenneitä vaatteita, kännyköitä, koulutarvikkeita tai muita tavaroita ja varusteita
* Vakuutuksesta ei myöskään korvata välillisiä kuluja kuten pysäköintikuluja, ruokailukuluja, huoltajien ansionmenetyksiä ja majoituskuluja
* Tapaturmavakuutus ei korvaa oppilaan sairastumiseen liittyviä kustannuksia
* Kun huoltaja tai muu henkilö kuljettaa moottoriajoneuvolla oppilasta, on liikennevahingon sattuessa ensisijainen korvauksen maksaja lakisääteinen liikennevakuutus riippumatta kuljettajan syyllisyydestä. Myös tilanteissa, joissa oppilas on moottoriajoneuvon kuljettaja, on liikennevakuutus ensisijainen vakuutus.
* Jos tarksvärkkipäivänä tehdään työtä yrityksessä, joka maksaa taksvärkkipalkan oppilaalle niin oppilas kuuluu kyseisen yrityksen työntekijöiden pakolliseen työtapaturma- ja ammattitautivakuutukseen
* Koulujen edustajat tekevät vahinkoilmoituksen heti tapaturman sattumisen jälkeen
* Jos lapselle tai lapsen vanhemmalle on annettu vakuutustodistus tapaturman sattumisen jälkeen ja hänellä on todistus mukanaan hakeutuessaan hoitoon niin se antaa suoralaskutusoikeuden hoitolaitokselle
* Vanhemmat voivat hakevat heille aiheutuneista kuluista korvauksen tämän jälkeen suoraan LähiTapiolasta netissä tai puhelimitse. Hoitokuluista haettava korvaus ensin Kelasta.
* Koulu täyttää vahinkoilmoituksen yhdessä huoltajan kanssa. Hae korvausta 🡪 LähiTapiola 🡪 Yritys 🡪 Ilmoita vahingosta 🡪 Henkilövahinko 🡪 Julkis- ja muissa yhteisöissä sattunut tapaturma (Ilmoituksessa tulee valita, että vahingosta on tehty aiemmin korvaushakemus LähiTapiolalle) tai **09 453 3666**
* Kaikki vakuutustapahtumaan liittyvät tositteet tulee säilyttää vuoden. LähiTapiola ilmoittaa, jos tarvitsee tositteita, tällöin asiakirjat voi lähettää postimaksutta
* LähiTapiola käsittelee vakuutustapahtuman ja toimittaa korvauspäätöksen vakuutetulle

**Työtapaturmavakuutus 351-0940041-B** kattaa tapaturmat, jotka ovat sattuneet:

* Peruskoulun yläkoulun (7-10 lk) oppilaiden osallistuessa opetussuunnitelmaan perustuvan koulun lukuvuosisuunnitelman tai tutkinnon perusteiden mukaiseen työhön rinnastettavaan käytännön opetukseen kuten kotitalous, fysiikan sekä kemian laboratoriotunnit, tekninen työ, tekstiilityö, metallityöt tai peruskoulussa työelämään tutustuttamiseen (TET-jakso).
* Välittömillä matkoilla TET-jaksolle
* Koulu hoitaa korvauskäsittelyn vakuutusyhtiön suuntaan ja on tarvittaessa yhteydessä huoltajiin

**Vapaaehtoinen matkavakuutus 353-4646592-T** kattaa matkasairauden ja matkatapaturman aiheuttamia hoitokuluja, jotka ovat sattuneet:

* Peruskoulun oppilaille opintosuunnitelman mukaisilla matkoilla (leirikoulut ja luokkaretket) kaikkialla maailmassa

**Muuta huomioitavaa:**

* Vakuutuksesta korvataan myös LähiTapiolan etukäteen hyväksymän sairaankuljetuksen sekä matkan peruuntuminen ja matkan keskeytyminen (lääketieteellisesti pakottavan syyn takia)
* Vakuutuksen sisältyy myös matkatavarat, 2 027 €, omavastuu 0 €.
* EU- ja ETA-maihin sekä Sveitsiin lähtiessä suositellaan hakemaan [KELA:sta eurooppalainen sairaanhoitokortti](https://www.kela.fi/eurooppalainen-sairaanhoitokortti), jolla saa hoitoa samoin oikeuksin ja hinnoin kuten kyseisen maan kansalaiset. Kortti on ilmainen.

**Koulutapaturmissa ota aina yhteys opettajaan, koulun rehtoriin tai koulusihteeriin!**